**8521 Nagyacsád, Deák u. 1-3.**

**ikt.szám:…….../2024.**

**J E G Y Z Ő K Ö N Y V**

Készült: Nagyacsád Község Önkormányzata Képviselő-testületének 2024. október 9-i rendkívüli nyilvános – alakuló - üléséről, mely 18 óra 00 perckor kezdődött.

Az ülés helye: Nemesgörzsönyi Közös Önkormányzati Hivatal

Jelen vannak: Nagyacsád Község Önkormányzata Képviselő-testülete részéről

Szalóky Nándor Polgármester

Kolonics Szilvia

Szakács Balázs

Tima Zoltán Ferenc

Tóth Péter

képviselők

Távol van: -

Tanácskozási joggal: Novák Edit aljegyző

Dolgos Gyuláné HVB elnök

Érdeklődő: 17 fő

Szalóky Nándor polgármester köszönti a megjelenteket, s megállapítja, hogy Nagyacsád Község Képviselő-testülete határozatképes, mivel a megválasztott 5 fő képviselő közül 5 fő jelen van.

Elmondja, hogy Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 43. § (1) bekezdése alapján a képviselő-testület az alakuló ülését a választást követő tizenöt napon belül tartja meg.

Az idei évben a választások június 9-én voltak, de a 146/J. § \* (1) bekezdése alapján e §-t a helyi önkormányzati képviselők és polgármesterek 2024. évi általános választására kell alkalmazni. A (2) bekezdés szerint ahol e törvény a választáshoz, a választás eredményének jogerős megállapításához, illetve a választás napjához jogkövetkezményt fűz, ott a jogkövetkezmény alkalmazásának kezdő időpontjaként 2024. október 1. napját kell érteni., így a mai napra az alakuló ülés összehívásra került a törvényben szabályozott határidőn belül.

Az Mötv. 43. § (2) bekezdése szerint az alakuló ülést a polgármester hívja össze és vezeti.

A 2024. június 9-én megválasztott képviselő-testületalakuló ülésén tisztelettel köszöntöm a képviselőket, az aljegyző asszonyt, a választási bizottság tagjait, a megjelent érdeklődőket.

Ismerteti szóban a kiküldött napirendi pontokat. Mivel kiegészítés, kérdés nem érkezett, felkéri a képviselő-testületet, hogy szavazzon a napirend elfogadásáról.

Nagyacsád község Önkormányzatának Képviselő-testülete 5 igen szavazattal, tartózkodás és ellenszavazat nélkül a következő határozatot hozza:

**33/2024.(X.9.) önkormányzati határozat**

Nagyacsád Község Önkormányzatának képviselő-testülete 2024. október 9-i ülésének napirendjét az alábbiak szerint határozza meg:

1. Ünnepélyes megnyitó, a választási bizottság Elnökének tájékoztatója a választás eredményéről  
   Előadó: HVB elnök
2. Az önkormányzati képviselők és a polgármester eskütétele  
   Előadó: HVB elnök
3. A polgármester tiszteletdíjának jogszabály szerinti meghatározása  
   Előadó: aljegyző,
4. Ügyrendi Bizottság választása  
   Előadó: polgármester
5. Alpolgármester választása, eskütétele  
   Előadó: polgármester
6. Az alpolgármester tiszteletdíjának megállapítása  
   Előadó: polgármester
7. A képviselők tiszteletdíjának megállapítása

Előadó: polgármester

1. Szervezeti és Működési Szabályzat felülvizsgálata

Előadó: polgármester

Napirendek tárgyalása:

1. **Ünnepélyes megnyitó, a választási bizottság Elnökének tájékoztatója a választás eredményéről  
   Előadó: HVB elnök**

Szalóky Nándor polgármester: Felkérem a Helyi Választási Bizottság elnökét, hogy szíveskedjen a tájékoztatót megtartani.

Dolgos Gyuláné HVB elnök : Köszöntöm a megjelenteket. Ismerteti az eredményeket.

- a 2024. június 9-i választás eredményes volt.

A névjegyzékben szereplő 520 fő választópolgárból 348 fő vett részt a választáson, ami 66,92 %-os

részvételt jelent.

A választás eredménye a következő lett:

- polgármesterré választották Szalóky Nándor urat 205 érvényes szavazattal.

- képviselővé választották:

Tima Zoltán Ferencet 206

Szakács Balázst 203

Tóth Pétert 197

Kolonics Szilviát 157 érvényes szavazattal

Szalóky Nándor polgármester: Köszönöm a tájékoztatót Elnök Úr.

1. **Az önkormányzati képviselők és a polgármester eskütétele  
   Előadó: HVB elnök**

Szalóky Nándor polgármester: Magyarország helyi önkormányzatairól szóló 2011. évi CLXXXIX. törvény 28. § (3) bekezdése alapján a települési képviselő az alakuló ülésen esküt tesz.

Felkérem a ***választási bizottság elnökét***, hogy a képviselők esküjét vezényelje le.

Dolgos Gyuláné HVB elnök: Kérem a jelenlevőket, hogy az eskütételhez szíveskedjenek felállni. Kérem a T. képviselőket, mondják utánam az eskü szövegét.

Eskütétel

„Én, *(eskütevő neve)* becsületemre és lelkiismeretemre fogadom, hogy Magyarországhoz és annak Alaptörvényéhez hű leszek; jogszabályait megtartom és másokkal is megtartatom; helyi önkormányzati képviselőitisztségemből eredő feladataimat Nagyacsád településfejlődésének előmozdítása érdekében lelkiismeretesen teljesítem, tisztségemet a magyar nemzet javára gyakorlom.

*(Az eskütevő meggyőződése szerint)*

Isten engem úgy segéljen!”

Dolgos Gyuláné HVB elnök: Megállapítom, hogy Nagyacsád község települési képviselői a törvényben előírt esküt letették.

A polgármester eskütétele következik. Megkérem Szalóky Nándor polgármestert, hogy álljon fel, és az eskü szövegét mondja utánam.

Eskütétel

„Én, *(eskütevő neve)* becsületemre és lelkiismeretemre fogadom, hogy Magyarországhoz és annak Alaptörvényéhez hű leszek; jogszabályait megtartom és másokkal is megtartatom; helyi önkormányzati képviselőitisztségemből eredő feladataimat Nagyacsádfejlődésének előmozdítása érdekében lelkiismeretesen teljesítem, tisztségemet a magyar nemzet javára gyakorlom.

*(Az eskütevő meggyőződése szerint)*

Isten engem úgy segéljen!”

Dolgos Gyuláné HVB elnök: Megállapítom, hogy Nagyacsád község polgármestere a törvényben előírt esküt letette.

**3.A polgármester illetményének jogszabály szerinti meghatározása  
Előadó: aljegyző**,

Novák Edit aljegyző: **„**Az Mötv. 71. § (2) bekezdése alapján a megyei jogú város polgármestere, a fővárosi kerületi önkormányzat polgármestere megbízatásának időtartamára havonta illetményre jogosult, amelynek összege 1.300.000.- Ft. A (4) bekezdés b) pontja alapján a polgármester illetménye a (2) bekezdésben meghatározott összeg

*b)* 50%-a az 501-1500 fő lakosságszámú település polgármestere esetében;

Az (5) bekezdés szerint a társadalmi megbízatású polgármester havonta a polgármester illetménye 50%-ával megegyező mértékű tiszteletdíjra jogosult.

(6) A főállású polgármester, a társadalmi megbízatású polgármester, a megyei önkormányzat közgyűlésének elnöke havonta az illetményének, tiszteletdíjának 15%-ában meghatározott összegű költségtérítésre jogosult.

Nagyacsád település lakosságszáma alapján az 501-1500 fő lakosságszám közötti településkategóriába tartozik. A jogszabály alapján a figyelembe veendő illetmény 50%-a illeti meg az 501-1500 fő lakosságszámú település polgármesterét. Nagyacsád község Önkormányzat polgármestere társadalmi megbízatású polgármester, így az illetmény 50%-a illeti meg. Tiszteletdíja összege: 325.000.- Ft. A (6) bekezdés szerinti költségtérítés összege 48.750.- Ft.

Fenti rendelkezések alapján a polgármester a továbbiakban nem jogosult tételes költségelszámolásra, a részére fizetendő költségtérítés összege törvényben adott.

A képviselő-testület tudomásul veszi (határozatban rögzíti) a törvényben meghatározott illetmény és költségtérítés mértékét.

Így a következő határozati javaslatot teszem:

Nagyacsád Község Önkormányzat Képviselő-testületének ../2024.(X.9.) határozata

Nagyacsád Község Önkormányzatának Képviselő-testülete tudomásul veszi, hogy Szalóky Nándor társadalmi megbízatású polgármester illetménye a Magyarország helyi önkormányzatairól szóló 2011. évi CLXXXIX. törvény 71. §-ának rendelkezése alapján 325.000,- Ft/hó, költségtérítése 48.750,- Ft/hó.

Novák Edit aljegyző: A 3. napirendi ponthoz van valakinek kérdése, hozzászólása? További észrevétel, hozzászólás nem hangzott el. Kéri a határozati javaslat elfogadását.

Szalóky Nándor polgármester: Bejelentem érintettségemet, kérem kizárásomat a döntéshozatalból.

Szalóky Nándor polgármester: Kérem szavazzunk a kizárásról. Kérem kézfelemeléssel jelezze, aki elfogadja kizárásomat a szavazásból. Kézfelemeléssel jelezze aki nemmel szavaz, tartózkodik.

Megállapítom, hogy Nagyacsád Község Képviselő-testülete 5 igen szavazattal, ellenszavazat és tartózkodás nélkül a következő határozatot hozza:

**34/2024.(X. 9.) önkormányzati határozata**

Nagyacsád Község Önkormányzat Képviselő-testülete úgy döntött, hogy Szalóky Nándor polgármester kizárását jóváhagyja.

Felelős: polgármester

Határidő: azonnal

Szalóky Nándor polgármester: Kérem kézfelemeléssel jelezze, aki elfogadja az előterjesztést. Kézfelemeléssel jelezze aki nemmel szavaz, tartózkodik.

Megállapítom, hogy Nagyacsád Község Képviselő-testülete 4 igen szavazattal, ellenszavazat és tartózkodás nélkül a következő határozatot hozza:

**35/2024.(X.9.) önkormányzati határozata**

Nagyacsád Község Önkormányzatának Képviselő-testülete tudomásul veszi, hogy Szalóky Nándor társadalmi megbízatású polgármester illetménye a Magyarország helyi önkormányzatairól szóló 2011. évi CLXXXIX. törvény 71. §-ának rendelkezése alapján 325.000,- Ft/hó, költségtérítése 48.750,- Ft/hó.

Felelős: polgármester

Határidő: azonnal

**4.Ügyrendi Bizottság választása  
Előadó: polgármester**

Szalóky Nándor polgármester: Az Mötv 43. § (3) bekezdése alapján képviselő-testület az alakuló vagy az azt követő ülésen e törvény szabályai szerint megalkotja vagy felülvizsgálja szervezeti és működési szabályzatáról szóló rendeletét, a polgármester előterjesztése alapján megválasztja a bizottság vagy bizottságok tagjait, az alpolgármestert, alpolgármestereket, dönt illetményükről, tiszteletdíjukról.

Az Mötv. 57. §(1) bekezdése alapján a képviselő-testület szervezeti és működési szabályzatában határozza meg bizottságait, a bizottságok tagjainak számát, a bizottságok feladat- és hatáskörét, működésük alapvető szabályait. Az alakuló vagy az azt követő ülésen a polgármester előterjesztésére köteles megválasztani a törvény által kötelezően létrehozandó és a szervezeti és működési szabályzatban meghatározott bizottságait. Az ezer főt meg nem haladó lakosú településen a kötelező bizottsági feladat- és hatásköröket egy bizottság is elláthatja. Az Mötv. 58. § (1) bekezdése alapján nem lehet a bizottság elnöke vagy tagja a polgármester.

Nagyacsád Község Önkormányzat Képviselő-testületének hatályos Szervezeti és Működési Szabályzata alapján állandó bizottságként az Ügyrendi Bizottságot hozza létre, 3 fővel. Így a bizottság tagjaira a következőkben teszek javaslatot.

Elnökének: Kolonics Szilvia

Tagjainak: Szakács Balázs

Tóth Péter

képviselőket javaslom.

Megkérdezi, elfogadják-e a jelölést.

A képviselők a jelölést elfogadják.

Szalóky Nándor polgármester: Kérem a képviselők döntését a jelöltekről, előbb az elnökről, majd a tagokról egyesével.

Kérem kézfelemeléssel jelezze, aki elfogadja az előterjesztést. Kézfelemeléssel jelezze aki nemmel szavaz, tartózkodik.

Megállapítom, hogy Nagyacsád Község Képviselő-testülete 4 igen szavazattal, 1 tartózkodással, ellenszavazat nélkül a következő határozatot hozza:

**36/2024.(X.9.) önkormányzati határozata**

Nagyacsád Község Önkormányzatának Képviselő-testülete Kolonics Szilvia nagyacsádi lakost az Ügyrendi Bizottság elnökévé megválasztja

Határidő: azonnal

Felelős: polgármester

Szalóky Nándor polgármester: Kérem szavazzunk a Szakács Balázs tagságáról. Kérem kézfelemeléssel jelezze, aki elfogadja az előterjesztést. Kézfelemeléssel jelezze aki nemmel szavaz, tartózkodik.

Megállapítom, hogy Nagyacsád Község Képviselő-testülete 4 igen szavazattal, 1 tartózkodással, ellenszavazat nélkül a következő határozatot hozza:

**37/2024.(X.9.) önkormányzati határozata**

Nagyacsád Község Önkormányzatának Képviselő-testülete Szakács Balázs nagyacsádi lakost az Ügyrendi Bizottság tagjává megválasztja.

Felelős: polgármester

Határidő: azonnal

Szalóky Nándor polgármester: Kérem szavazzunk a Tóth Péter tagságáról. Kérem kézfelemeléssel jelezze, aki elfogadja az előterjesztést. Kézfelemeléssel jelezze aki nemmel szavaz, tartózkodik.

Megállapítom, hogy Nagyacsád Község Képviselő-testülete 4 igen szavazattal, 1 tartózkodással, ellenszavazat nélkül a következő határozatot hozza:

**38/2024.(X.9.) önkormányzati határozata**

Nagyacsád Község Önkormányzatának Képviselő-testülete Tóth Péter nagyacsádi lakost az Ügyrendi Bizottság tagjává megválasztja.

Felelős: polgármester

Határidő: azonnal

**5.Alpolgármester választása, eskütétele  
Előadó: polgármester**

Szalóky Nándor polgármester: Az Mötv. 74. §(1) bekezdése alapján a képviselő-testület a polgármester javaslatára, titkos szavazással, minősített többséggel a polgármester helyettesítésére, munkájának segítésére egy alpolgármestert választ . A (2) bekezdés alapján az alpolgármester a polgármester irányításával látja el feladatait.

Javasolom alpolgármesternek Tima Zoltán Ferencet képviselőt megválasztani.

Tima Zoltán Ferenc képviselő: Bejelentem érintettségemet, kérem kizárásomat a döntéshozatalból.

Szalóky Nándor polgármester: Kérem szavazzunk a kizárásról. Kérem kézfelemeléssel jelezze, aki elfogadja Tima Zoltán Ferenc kizárását a szavazásból. Kézfelemeléssel jelezze aki nemmel szavaz, tartózkodik.

Megállapítom, hogy Nagyacsád Község Képviselő-testülete 5 igen szavazattal, ellenszavazat és tartózkodás nélkül a következő határozatot hozza:

**39/2024.(X.9.) önkormányzati határozata**

Nagyacsád Község Önkormányzat Képviselő-testülete úgy döntött, hogy Tima Zoltán Ferenc képviselő kizárását jóváhagyja.

Felelős: polgármester

Határidő: azonnal

Szalóky NÁndor polgármester: Az Mötv. 74. § (1) bekezdése alapján titkos szavazást kell lebonyolítani.

A titkos szavazást lebonyolítását az Ügyrendi Bizottság végzi. A a titkos szavazás borítékba helyezett szavazólapon, szavazófülke és urna alkalmazásával történik. A szavazólapon fel kell tüntetni a szavazás napját és tárgyát. A titkos szavazásról jegyzőkönyvet kell készíteni, amely tartalmazza:

1. a szavazás helyét, napját,
2. kezdetét és végét,
3. az Ügyrendi Bizottság tagjainak nevét és tisztségét.
4. a szavazás során felmerült körülményeket
5. a szavazás eredményét.

Fentiek alapján felkérem az Ügyrendi Bizottságot a szavazás lebonyolítására.

Az ügyrendi bizottság lebonyolítja a szavazást.

Szalóky Nándor polgármester: Kérem a bizottság elnökét, ismertesse a szavazás eredményét.

Kolonics Szilvi Ügyrendi Bizottság elnöke: A borítékok felbontása után megállapítom, hogy 4 igen szavazattal Tima Zoltán Ferenc képviselőt alpolgármesterré választották.

Az Ügyrendi Bizottság külön jegyzőkönyvet készít az alpolgármester választásról.

Szalóky Nándor polgármester**:** Megállapítom, hogy a titkos szavazás eredményeként

Nagyacsád Község Önkormányzat Képviselő-testülete

**40/2024. (X. 9.) határozatával**

Nagyacsád Község Önkormányzatának Képviselő-testülete alpolgármesterré választotta Tima Zoltán Ferenc Nagyacsád, Jókai u. 13. szám alatti lakost.

Határidő: Azonnal

Felelős: Polgármester

Szalóky Nándor polgármester: Felkérem alpolgármester urat, hogy e minőségében is szíveskedjék az esküt letenni.

Kérem a jelenlevőket, hogy az eskütételhez szíveskedjenek felállni.

Alpolgármester úr kérem, mondja utánam az eskü szövegét.

*„*Én, *(eskütevő neve)* becsületemre és lelkiismeretemre fogadom, hogy Magyarországhoz és annak Alaptörvényéhez hű leszek; jogszabályait megtartom és másokkal is megtartatom; alpolgármesteri tisztségemből eredő feladataimat *Nagyacsád* fejlődésének előmozdítása érdekében lelkiismeretesen teljesítem, tisztségemet a magyar nemzet javára gyakorlom.

*(Az eskütevő meggyőződése szerint)*

Isten engem úgy segéljen!”

Szalóky NÁndor polgármester: Megállapítom, hogy Nagyacsád község alpolgármestere a törvényben előírt esküt letette.

**6.Az alpolgármester tiszteletdíjának megállapítása  
Előadó: polgármester**

Szalóky NÁndor polgármester: Magyarország helyi önkormányzatairól szóló 2011. évi CLXXXIX törvény 80. § (2) bekezdése 2016. évi módosítása az alábbi rendelkezéseket tartalmazza

A társadalmi megbízatású alpolgármester tiszteletdíját a képviselő-testület állapítja meg úgy, hogy az nem haladhatja meg a társadalmi megbízatású polgármester tiszteletdíja 90%-át. A társadalmi megbízatású alpolgármester a tiszteletdíja egészéről vagy meghatározott részéről a képviselő-testülethez intézett írásbeli nyilatkozatával lemondhat.

A társadalmi megbízatású alpolgármester havonta az illetményének, tiszteletdíjának 15%-ában meghatározott összegű költségtérítésre jogosult. Költségtérítésről nem lehet lemondani.

Javaslom, hogy az alpolgármester tiszteletdíját a társadalmi megbízatású polgármester tiszteletdíjának 12,3. %-ában, azaz bruttó 40.000 Ft-ban állapítsa meg. Költségtérítése ennek megfelelően 6000 Ft-ban kerül megállapításra.

Van valakinek kérdése, hozzászólása?

Megállapítom, hogy kérdés hozzászólás nincs, kérem szavazzunk a határozati javaslat elfogadásáról.

Kérem kézfelemeléssel jelezze, aki elfogadja az előterjesztést. Kézfelemeléssel jelezze aki nemmel szavaz, tartózkodik.

Megállapítom, hogy Nagyacsád Község Képviselő-testülete 4 igen szavazattal, ellenszavazat és tartózkodás nélkül a következő határozatot hozza:

**41/2024.(X.9.) önkormányzati határozata**

Nagyacsád Község Önkormányzatának Képviselő-testülete Tima Zoltán Ferenc alpolgármester részére Magyarország helyi önkormányzatairól szóló 2011. évi CLXXXIX. törvény 80. § (2) bekezdésének rendelkezése alapján 40.000 ,- Ft/hó tiszteletdíjat és , 6.000.- Ft/hó költségtérítést állapít meg.

Felelős: polgármester

Határidő: azonnal

**7.A képviselők tiszteletdíjának megállapítása**

**Előadó: polgármester**

Szalóky Nándor polgármester : Javaslom, hogy a képviselők tiszteletdíja 40.000.- Ft összegben kerüljön megállapításra.

Megállapítom, hogy kérdés hozzászólás nincs, kérem szavazzunk a határozati javaslat elfogadásáról.

Kérem kézfelemeléssel jelezze, aki elfogadja az előterjesztést. Kézfelemeléssel jelezze aki nemmel szavaz, tartózkodik.

Megállapítom, hogy Nagyacsád Község Képviselő-testülete 5 igen szavazattal, ellenszavazat és tartózkodás nélkül a következő rendeletet alkotja:

**6/2024.(X.10.) önkormányzati rendelete**

Nagyacsád község Önkormányzat Képviselő-testülete úgy döntött, az önkormányzati képviselők tiszteletdíjáról szóló 14/2019.(X.29) önk. rend módosításáról szóló, fenti számú rendeletét az előterjesztésben foglaltaknak megfelelően megalkotja.

Utasítja az aljegyzőt, hogy a rendelet kihirdetésről – a helyben szokásos módon- gondoskodjon.

**8)** **Szervezeti és Működési Szabályzat felülvizsgálata**

**Előadó: polgármester**

Szalóky Nándor polgármester: ismerteti, hogy az Mötv. 43. § (3) bekezdése alapján az alakuló vagy az azt követő ülésen e törvény szabályai szerint felülvizsgálja a szervezeti és működési szabályzatáról szóló rendeletét. Tekintettel a változásokra, szükséges az SZMSZ felülvizsgálata. Ez az alakuló ülést követő testületi ülésen fog megtörténni.

Az Mötv. 116. § **(**1)-(2) bekezdése alapján a képviselő-testület hosszú távú fejlesztési elképzeléseit gazdasági programban, fejlesztési tervben rögzíti, melynek elkészítéséért a helyi önkormányzat felelős. A gazdasági program, fejlesztési terv a képviselő-testület megbízatásának időtartamára vagy azt meghaladó időszakra szól. Az (5) bekezdés alapján a gazdasági programot, fejlesztési tervet a képviselő-testület az alakuló ülését követő hat hónapon belül fogadja el. Ezen kötelezettségének a helyi önkormányzat ezen képviselő-testületi ülést követő hat hónapon belül eleget tesz.

Elmondja továbbá, hogy 30 napon belül vagyonnyilatkozattételi kötelezettséget kell teljesíteni, köztartozásmentes adatbázisba fel kell vetetni magukat, valamint a képviselők képzéséről a tájékoztatást későbbiekben megküldi az érintetteknek.

Szalóky Nándor polgármester: Van valakinek még hozzászólása?

Megállapítom, hogy a Képviselő-testület nyilvános ülésén megtárgyalandó további napirend nincs, kérdés, bejelentés hiányában a 2024. október 9-i nyilvános ülést 18 óra 52 perckor berekeszti.

K.m.f.

**Szalóky Nándor Ivanics Barbara**

**polgármester jegyző**

**A jegyzőkönyv tartalmáért felel:**

**Novák Edit**

**aljegyző**